Di tazwara n tezlit yebda Uyeɛqub ihedder-d ɣef yemdanen ur nesɛi ara lefhama arnu ur ttmeyizen ara d acu i d leṣwab, acku ad asen-temleḍ d acu asen-ilaqen asen-twerriḍ abrid iseḥan i yettawin ɣer lmaɣfira n Rebbi, ad asen-tesfehmeḍ akken yebɣu ɣezzifet dunnit lmeɛna tella laxert, dunnit tettfat win ufan ad yexdem ɣef laxert-is wa ad yeɛnu tazzalit-is ala tina ara t-inefɛen akken ad yerbeḥ lǧennet. Yettweṣṣi yettɛawad dunnit tettfat maci d ayen ara idumen :